laion/Wikipedia-Exotic huggingface dataset:
কপোতাক্ষ নদী

কপোতাক্ষ নদী শব্দটি দ্বরা সাধারণত নিম্নের নদীগুলোকে বোঝায়। নদী কপোতাক্ষ নদ বাংলাদেশের দক্ষিণ-পশ্চিমাঞ্চলের খুলনা বিভাগ এর একটি নদ। ভৈরব-কপোতাক্ষ নদ বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আলাউদ্দিন মাসুদ

আলাউদ্দিন মাসুদ (শাসনকাল : ১২৪২ - ১২৪৬) ছিলেন দিল্লির মামলুক সালতানাতের সপ্তম সুলতান। তিনি রুকনউদ্দিন ফিরোজের পুত্র এবং রাজিয়া সুলতানার ভাইপো। তার পূর্বসূরি মুইজউদ্দিন বাহরাম নিহত হওয়ার পর অভিজাতরা তাকে পরবর্তী শাসক হিসেবে নির্বাচন করে। তবে তিনি অভিজাতদের দ্বারা বেশি নিয়ন্ত্রিত হতেন এবং সরকারে তার ক্ষমতা বেশি ছিল না। তার বিনোদনপ্রিয়তা ও মদ্যপানের কারণে অনেকে তার প্রতি অসন্তুষ্ট ছিল। ১২৪৬ খ্রিষ্টাব্দে অভিজাতদের মধ্যে তার বিরুদ্ধে অসন্তোষ বৃদ্ধি পায় এবং তাকে সরিয়ে শামসউদ্দিন ইলতুতমিশের নাতি নাসিরউদ্দিন মাহমুদকে সুলতানের পদে বসায়। মামলুক সালতানাত (দিল্লি) দিল্লি সালতানাত India Through the Ages ওয়েব্যাক মেশিনে আর্কাইভকৃত ১৩ মার্চ ২০০৬ তারিখে The Slave Dynasty
দুলেন্দ্র ভৌমিক

দুলেন্দ্র ভৌমিক (৬ আগস্ট, ১৯৪৪ - ২০০৯) একজন ভারতীয় বাঙালি লেখক সাংবাদিক ও সম্পাদক। তিনি শিশুসাহিত্যিক হিসেবেও খ্যাতি অর্জন করেছিলেন। বাংলাদেশের ময়মনসিংহে ১৯৪৪ সালের আগস্টে জন্মগ্রহণ করেন দুলেন্দ্র। স্থানীয় স্কুলে পড়াশুনা শেষ করে কলকাতার বঙ্গবাসী কলেজের নৈশ বিভাগে কিছুদিন পড়াশোনা করেন। ছোটগল্প দিয়ে লেখার শুরু। তার প্রথম প্রকাশিত গল্প 'বধ্যভূমি'। লিটল ম্যাগাজিন, সাপ্তাহিক বসুমতী, আনন্দবাজারে বহু গল্প প্রকাশিত হয়েছে। গল্প ছাড়াও নাটক লিখতেন। তার রচিত প্রথম উপন্যাসের নাম "উলুখাগড়া"। তিনি পরে আনন্দলোক" পত্রিকার সম্পাদক হন। আনন্দমেলা পত্রিকায় তার রচিত শিশুদের জন্যে অজস্র বড়গল্প, উপন্যাস প্রকাশিত হয়েছে। সাড়া জাগানো বাংলা টেলিসিরিয়াল জননী'র রচয়িতা ছিলেন দুলেন্দ্র ভৌমিক। অঞ্জনা দাশ ছদ্মনামে বেশ কিছু উপন্যাস লেখেন তিনি যেগুলি আনন্দ পাবলিশার্স প্রাইভেট লিমিটেড থেকে প্রকাশিত হয়। কালের আখর গৌর নিতাই ব্রাত্যজনকথা মৃত অশ্বের দৌড় জগন্নাথ কাহিনী কিশোর কাহিনি সংগ্রহ কুসুমকুমারী (অঞ্জনা দাশ ছদ্মনামে) জয়মালা নীলতারা সুন্দর আলোর আড়ালে স্বর্ণমৃগ নাটক - গুপ্তবিদ্যা Dutt, Kartik Chandra। Who's who of Indian Writers, 1999: A-M। Indian Govt। পৃষ্ঠা 175।  "আজ কাল পরশুর সিরিয়াল"। আনন্দবাজার পত্রিকা। ১২ এপ্রিল ২০১৪। সংগ্রহের তারিখ ১৫ জুলাই ২০১৭।
বুড়ি তিস্তা নদী

বুড়িতিস্তা নদী বাংলাদেশ-ভারতের একটি আন্তঃসীমান্ত নদী। এটি ভারতের কোচবিহার জেলা ও বাংলাদেশের নীলফামারী জেলার উপর দিয়ে প্রবাহিত একটি আন্তর্জাতিক নদী। নদীটির দৈর্ঘ্য ৭৬ কিলোমিটার, গড় প্রস্থ ৬৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িতিস্তা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৬। নদীটি তিস্তা নদীর একটি শাখা নদী এবং একসময় এটিই তিস্তার মূল ধারা ছিল। বুড়ি তিস্তা নদীটি আগে তিস্তা নদীর মূল ধারা ছিল কিন্তু কালক্রমে তিস্তার গতিপথ পরিবর্তন হলে এটি শাখা নদীতে পরিণত হয় এবং নাম হয় বুড়ি তিস্তা নদী। নদীটি ডিমলা উপজেলার বালাপাড়া সীমান্ত দিয়ে বাংলাদেশে প্রবেশ করেছে। নদীটি গঙ্গাছড়া উপজেলায় গিয়ে পুনরায় তিস্তা নদীতে মিলিত হয়েছে। নদীটিতে জলঢাকা উপজেলার কালীগঞ্জ নামক স্থানে একটি সেচ প্রকল্প রয়েছে। এই নদীটির দৈর্ঘ্য ৩৫ কিলোমিটার এবং প্রস্থ ৪৫ কিলোমিটার। নদীর গভীরতা ৪ মিটার। রঘ বুড়ি তিস্তা নদীর বিভিন্ন অংশ দখল হয়েছে, নদীর বর্তমান অবস্থা স্বাভাবিক নয়। বাংলাদেশের নদীর তালিকা বাংলাদেশের বড় নদীসমূহ পশ্চিমবঙ্গের নদীর তালিকা "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পশ্চিমাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৪৮। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ডিমলা উপজেলা ওয়েবসাইট অকার্যকর বুড়ি তিস্তা ব্যারেজ প্রকল্পে ব্যয় করা হচ্ছে ১ কোটি টাকা[স্থায়ীভাবে অকার্যকর সংযোগ] দৈনিক সংগ্রাম ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৭৭, আইএসবিএন ৯৭৮-৯৮৪-৮৯৪৫-১৭-৯।
কাটমুণ্ডু

কাটমুণ্ডু ভারতীয় বাংলা চলচ্চিত্র। এই ছবি ২০১৫ সালের দুর্গা পূজা তে মুক্তি পায়। এই ছবিটি পরিচালনা করেছেন রাজ চক্রবর্তী। প্রযোজনা করেছেন গ্রীনটাচ এন্টারটেইনমেন্ট। ছবিটি মূলত তিন বন্ধুর, যারা ছুটিতে বেড়াতে যায় কাঠমান্ডু। সেখানে গিয়ে তাদের নানা ঘটনা সম্মুখীন হতে হয়। সোহম চক্রবর্তী আবীর চট্টোপাধ্যায় মিমি চক্রবর্তী শ্রাবন্তী চট্টোপাধ্যায় রুদ্রনীল ঘোষ শাশ্বত চট্টোপাধ্যায় "স্বীকারোক্তির কাঠমান্ডু"। এই সময়। সংগ্রহের তারিখ ৯ ডিসেম্বর ২০১৪।  ইন্টারনেট মুভি ডেটাবেজে কাটমুণ্ডু (ইংরেজি) Upperstall.com ওয়েব্যাক মেশিনে আর্কাইভকৃত ৬ জানুয়ারি ২০১০ তারিখে
লিন্ডসে ক্লাইন

লিন্ডসে ফ্রান্সিস ক্লাইন (ইংরেজি: Lindsay Kline; জন্ম: ২৯ সেপ্টেম্বর, ১৯৩৪ - মৃত্যু: ২ অক্টোবর, ২০১৫) ভিক্টোরিয়ার ক্যাম্বারওয়েল এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬২ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন তিনি। দলে তিনি মূলতঃ বামহাতি স্পিনার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন লিন্ডসে ক্লাইন। ১৯৪৯ থেকে ১৯৫০ সাল পর্যন্ত ক্যাম্বারওয়েল হাই স্কুলে অধ্যয়ন করেন তিনি। সমগ্র খেলোয়াড়ী জীবনে তেরো টেস্টে অংশগ্রহণ করার সুযোগ পেয়েছিলেন লিন্ডসে ক্লাইন। তন্মধ্যে, নয়টি টেস্টই বিদেশের মাটিতে খেলে ১৫.৩৫ গড়ে ৩১ উইকেট নিয়ে প্রভূতঃ সফলতার স্বাক্ষর রেখেছেন। ২৩ ডিসেম্বর, ১৯৫৭ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ১৯৫৭-৫৮ মৌসুমে কেপ টাউনে অনুষ্ঠিত সিরিজের দ্বিতীয় টেস্টে স্বাগতিক দক্ষিণ আফ্রিকার বিপক্ষে ৬ষ্ঠ অস্ট্রেলীয় ক্রিকেটার হিসেবে হ্যাট্রিক করেন। খেলায় তিনি একে-একে এডি ফুলার, হিউ টেফিল্ড ও নিল অ্যাডকককে আউট করে এ কীর্তিগাঁথা রচনা করেন। ১৯৫৯-৬০ মৌসুমে লাহোরে অনুষ্ঠিত দ্বিতীয় টেস্টের দ্বিতীয় ইনিংসে স্বাগতিক পাকিস্তানের বিপক্ষে ৭/৭৫ পান। ভারত ও পাকিস্তানের বিপক্ষে ভাল খেললেও নিজ দেশে তার খেলার মান নিম্নমূখী হয়ে পড়ে। ১৯৬০-৬১ মৌসুমে সফরকারী ওয়েস্ট ইন্ডিজের বিপক্ষে দুই টেস্টে অংশ নিয়ে স্মরণীয় ভূমিকা পালন করেছিলেন। ১৯৬০ সালে ব্রিসবেনের গাব্বায় অনুষ্ঠিত বিখ্যাত টাই টেস্টে ওয়েস হলের বল মোকাবেলা করেন। শেষ ব্যাটসম্যান হিসেবে তিনি শেষ ওভারের শেষ বল রুখতে ব্যর্থ হন। অ্যাডিলেড ওভালে অনুষ্ঠিত একই সিরিজের চতুর্থ টেস্টে অল-রাউন্ডার কেন ম্যাকে’র সাথে শেষ উইকেট জুটিতে ১০৯ মিনিট অতিবাহিত করেন। এরফলে টেস্টটি ড্রয়ে পরিণত হয়েছিল। ১৯৬১ সালে ইংল্যান্ড সফরের অ্যাশেজ সিরিজে দলের অন্যতম সদস্য মনোনীত হন। কিন্তু কোন টেস্টেই তাকে মাঠে নামতে হয়নি। প্রথম-শ্রেণীর অস্ট্রেলীয় ক্রিকেটার জেসন ক্লাইন সম্পর্কে তার ভাইপো হন। ব্যক্তিগত জীবনে বিবাহিত ছিলেন তিনি। স্টেলা নাম্নী এক রমণীর পাণিগ্রহণ করেন। ২ অক্টোবর, ২০১৫ তারিখে ভিক্টোরিয়ার মেলবোর্নে ৮১ বছর বয়সে লিন্ডসে ক্লাইনের দেহাবসান ঘটে। "Australian spinner Lindsay Kline dies at 81"। ESPNCricinfo। সংগ্রহের তারিখ ২ অক্টোবর ২০১৫।  CricketArchive Player Oracle, Retrieved 3 March, 2017 http://www.chessmoves.com/lindsaykline.htm ওয়েব্যাক মেশিনে আর্কাইভকৃত ২২ ফেব্রুয়ারি ২০১১ তারিখে chessmoves.com "Australia tour of South Africa, 1957/58 – 2nd Test"। ESPNcricinfo। সংগ্রহের তারিখ ৪ জানুয়ারি ২০১৩।  "West Indies in Australia, 1960–61"। Wisden Cricketers' Almanack – online archive। John Wisden & Co। ১৯৬২। সংগ্রহের তারিখ ২১ জুলাই ২০১১।  Former Australian Test cricketer Lindsay Kline dies, aged 81, abc.net.au, 2 Oct 2015, retrieved: 29 March, 2019 ডেনিস লিলি ক্রেগ ম্যাকডারমট অস্ট্রেলিয়া জাতীয় ক্রিকেট দল টেস্ট ক্রিকেটে হ্যাট্রিকের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ১৯৬০-৬১ ওয়েস্ট ইন্ডিজ ক্রিকেট দলের অস্ট্রেলিয়া সফর ইএসপিএনক্রিকইনফোতে লিন্ডসে ক্লাইন (ইংরেজি) ক্রিকেটআর্কাইভে লিন্ডসে ক্লাইন (সদস্যতা প্রয়োজনীয়) (ইংরেজি)
দ্য বেলা টুইন্স

দ্য বেলা টুইন্স হলো ডাব্লিউডাব্লিউই-এর সাথে চুক্তিবদ্ধ একটি পেশাদারি যমজ-বোনের দ্বারা গঠিত কুস্তি দল; যাদের নাম যথাক্রমে: ব্রিয়ানা মনিক ড্যানিয়েলসন (জন্মনাম গার্সিয়া-কোলাস) এবং স্টেফানি নিকোল গার্সিয়া-কোলাস। এরা আমেরিকান যমজ মডেল, অভিনেত্রী ও পেশাদার কুস্তিগির। তারা বর্তমানে ডাব্লিউডাব্লিউই-এর সাথে চুক্তিবদ্ধ। যমজবৃন্দ একটি পেশাদারি কুস্তি দল যাদের আলাদাভাবে বলা হয় ব্রি বেলা ও নিকি বেলা এবং একত্রে বলা হয় বেলা টুইন্স। তারা দুজনই প্রাক্তন ডব্লিউডব্লিউই ডিভাস চ্যাম্পিয়ন। "Bella Twins"। ১২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।  "সংরক্ষণাগারভুক্ত অনুলিপি"। ২১ মে ২০১৪ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।  "Chop-Up: Brie Bella"। ৩ জুন ২০১৪।  "Babe with balls! Meet WWE wrestler Nikki Bella"। ১৬ জুলাই ২০১৪।  "Former WWE Champ Chases Down Burglary Suspects, Subdues One With Choke Hold"। ২০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।
ফ্রেড রিজওয়ে

ফ্রেডরিক রিজওয়ে (ইংরেজি: Fred Ridgway; জন্ম: ১০ আগস্ট, ১৯২৩ - মৃত্যু: ২ অক্টোবর, ২০১৫) চেশায়ারের স্টকপোর্ট এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট-মিডিয়াম বোলার ছিলেন। পাশাপাশি ডানহাতে ব্যাটিংয়ে পারদর্শী ছিলেন তিনি। ঘরোয়া কাউন্টি ক্রিকেটে কেন্টের প্রতিনিধিত্ব করেন ফ্রেড রিজওয়ে। দ্বিতীয় বিশ্বযুদ্ধের পর কেন্টের উদ্বোধনী বোলিং আক্রমণ বেশ দূর্বলমানের ছিল। জ্যাক মার্টিন মাঝে-মধ্যে সফলতা পেলেও তা দলের জন্য যথেষ্ট ছিল না। ১৯৪৬ সালে নিয়মিত খেলতে পারেননি রিজওয়ে। কিন্তু পরের মৌসুমে বৃষ্টি আক্রান্ত পীচে ইয়র্কশায়ারের বিপক্ষে ১২/৮৬ পরিসংখ্যান গড়েন। ১৯৪৮ সালে আঘাতের কারণে নিজেকে মেলে ধরতে না পারলেও ১৯৪৯ সালে রিজওয়ে তার সেরা বছর পার করেন। ২২.৮৮ গড়ে ১০৫ উইকেট পান। এরফলে তিনি বেডসার, গ্ল্যাডউইন ও লেস জ্যাকসনের পর চতুর্থ সেরা পেস বোলারের মর্যাদা পান। ১৯৫০ সালে তার আঘাত আরও দীর্ঘস্থায়ী ছিল। মৌসুমের শেষদিকে নটিংহ্যামশায়ারের বিপক্ষে নিজস্ব সেরা ৮/৩৯ লাভ করেন। পরের বছর ৯০-এর অধিক উইকেট পান। এছাড়াও, সাসেক্সের বিপক্ষে ৯ম উইকেট জুটিতে ব্রায়ান এডরিচের সাথে রেকর্ডসংখ্যক ১৬১ রান তোলেন। অ্যালেক বেডসারসহ আরও কয়েকজন খেলোয়াড়ের ভারত সফরের অস্বীকারের কারণে রিজওয়ে স্বাভাবিকভাবেই অভিষেক ঘটে। ১৯৫১-৫২ মৌসুমে ভারত সফরে ইংল্যান্ডের পক্ষে পাঁচ টেস্টে অংশ নিয়েছিলেন। ব্রায়ান স্ট্যাদামের সাথে পেস বোলিং উদ্বোধনে নেমেছিলেন তিনি। ঐ সফরে সর্বমোট সাতজন খেলোয়াড়ের টেস্ট অভিষেক ঘটেছিল। পাঁচ টেস্টের ঐ সফরে ৫৪.১৪ গড়ে তিনি মাত্র ৫ উইকেট পান। ক্রিকেটের পাশাপাশি ফুটবল খেলায়ও দক্ষ ছিলেন তিনি। দ্বিতীয় বিশ্বযুদ্ধ পরবর্তীকালে কেন্ট লীগে রামসগেট এফ.সি’র পক্ষে অর্ধ-পেশাদারী পর্যায়ে অংশ নেন। ১৯৫৯ ও ১৯৬০ সালে আঘাতের কারণে তার ক্রিকেট জীবন আরও সঙ্কুচিত হয়ে পড়ে। ফলশ্রুতিতে প্রথম-শ্রেণীর ক্রিকেট থেকে তাকে অবসর নিতে বাধ্য হতে হয়। অবসর পরবর্তীকালে মেইডস্টোনের বার্মিং এলাকায় বসবাস করেন। অতঃপর ৯২ বছর বয়সে ২ অক্টোবর, ২০১৫ তারিখে তার দেহাবসান ঘটে। Bateman, Colin (১৯৯৩)। If The Cap Fits। Tony Williams Publications। পৃষ্ঠা 140। আইএসবিএন 1-869833-21-X। সংগ্রহের তারিখ ২৭ এপ্রিল ২০১১।  "Kent v Nottinghamshire 1950"। CricketArchive। সংগ্রহের তারিখ ২৫ সেপ্টেম্বর ২০১৫।  Cricketarchive.com Cricketarchive.com Wisden 1953, pp. 776-77. "Ramsgate FC Website"। ৩১ মে ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।  "Kent and England bowler Ridgway dies"। ESPNCricinfo। সংগ্রহের তারিখ ২ অক্টোবর ২০১৫।  ফ্রাঙ্ক টাইসন অ্যালেক বেডসার ইংল্যান্ড ক্রিকেট দল ইএসপিএনক্রিকইনফোতে ফ্রেড রিজওয়ে (ইংরেজি) ক্রিকেটআর্কাইভে ফ্রেড রিজওয়ে (সদস্যতা প্রয়োজনীয়) (ইংরেজি)
হানা আরেন্ট

হানা আরেন্ট (জার্মান: Hannah Arendt; ১৪ অক্টোবর, ১৯০৬, লিন্ডেন, জার্মান সাম্রাজ্য – ৪ ডিসেম্বর, ১৯৭৫, নিউ ইয়র্ক সিটি, যুক্তরাষ্ট্র) বিংশ শতাব্দীর সবচেয়ে প্রভাবশালী রাজনৈতিক-দর্শন-বিদদের একজন যদিও তিনি নিজে নিজেকে দার্শনিক হিসেবে পরিচয় দিতেন না, কারণ তার মতে দর্শন ব্যক্তি পুরুষ নিয়ে চিন্তিত যেখানে তিনি চিন্তিত সামষ্টিক মানুষ নিয়ে যাদের মধ্যে নারীও আছে এবং যারা বিশ্বজগৎ থেকে বিচ্ছিন্ন কোনো ভাবুক সত্তা নয় বরং জগতের মধ্যে সমষ্টিগতভাবে প্রোথিত। তার জন্ম এক জার্মান-ইহুদি পরিবারে, কিন্তু ১৯৩৩ সালে হিটলার ক্ষমতায় আসার পর জার্মানি ত্যাগ করতে বাধ্য হন এবং পরবর্তী আট বছর প্যারিসে বাস করেন ও বিভিন্ন ইহুদি শরণার্থী সংগঠনের জন্য কাজ করেন। ১৯৪১ সালে ফ্রান্স থেকে যুক্তরাষ্ট্রে অভিবাসী হিসেবে যান এবং শীঘ্রই নিউ ইয়র্ক সিটি'র একটি কর্মচঞ্চল বুদ্ধিজীবী গোষ্ঠীর সাথে অঙ্গীভূত হন। মৃত্যুর আগ পর্যন্ত বেশ কয়েকটি মার্কিন বিশ্ববিদ্যালয়ে অ্যাকাডেমীয় পদে কাজ করেছিলেন। আরেন্ট অ্যাকাডেমিয়ার ভিতরে এবং বাইরে সবচেয়ে বেশি পরিচিত প্রধানত দুইটি বইয়ের কারণে: The Origins of Totalitarianism (১৯৫১) এবং The Human Condition (১৯৫৮)। টোটালিটারিয়ানিজম-এ তিনি বিগত নাৎসি ও স্টালিনীয় শাসন নিয়ে গবেষণাধর্মী আলোচনা করেছেন যা সমগ্রতাবাদী (totalitarian) শাসনের প্রকৃতি ও উদ্ভব নিয়ে ব্যাপক বিতর্কের জন্ম দিয়েছিল। কন্ডিশন বইটি ছিল মানুষের "ভিতা আক্তিভা"-র ("কর্মমুখর জীবন") মৌলিক ধরনগুলো নিয়ে একটি মৌলিক দার্শনিক গবেষণা। এছাড়া তিনি বিপ্লব, স্বাধীনতা, কর্তৃপক্ষ, প্রথা ও আধুনিক যুগ নিয়ে অনেক প্রবন্ধ লিখেছেন। তার সর্বশেষ গুরুত্বপূর্ণ দার্শনিক বই The Life of the Mind এর কেবল প্রথম দুই খণ্ড মৃত্যুর আগে শেষ করে যেতে পেরেছিলেন। বইটির বিষয় ছিল "ভিতা কন্তেমপ্লাতিভা" ("চিন্তামুখর জীবন")। কন্ডিশন এ যেমন কর্মমুখর জীবনের ক্যাটেগরি হিসেবে লেবার, ওয়ার্ক, ও অ্যাকশন উল্লেখ করেছিলেন তেমনি লাইফ অফ দ্য মাইন্ড এ চিন্তামুখর জীবনের মৌলিকতম তিনটি শক্তি হিসেবে উল্লেখ করেছেন থিংকিং, উইলিং, ও জাজিং। আরেন্টের চিন্তাধারার কেন্দ্রীয় বিষয় ছিল মানুষের রাজনৈতিক জীবন। তার কাজকে এক কথায় প্রকাশ করতে হলে বলতে হয় সেটা মানুষের রাজনৈতিক অস্তিত্ব তাত্ত্বিকভাবে পুনর্নির্মাণের একটি প্রচেষ্টা। এবং এই কাজটি তিনি করেছেন পুরোপুরি রূপতাত্ত্বিকভাবে, যা তার উপর হাইডেগারের প্রভাবকে স্মরণ করিয়ে দেয়; তিনি হাইডেগারের ছাত্রী এবং ১৯২৫ সালে এক বছরের জন্য প্রেমিকা ছিলেন। আরেন্ট রাজনৈতিক দর্শনের সব তত্ত্ব বা আদর্শ এড়িয়ে গিয়ে একেবারে গোঁড়া থেকে মানুষের বিশ্বমাঝে-রাজনৈতিকভাবে-বিরাজনের রূপ বিশ্লেষণের মাধ্যমে তার গবেষণা শুরু করেন। তিনি দেখার চেষ্টা করেন মানুষ কীভাবে একটি পাবলিক গণতান্ত্রিক জীবন যাপন করতে পারে, কোন জিনিসগুলো সেই জীবনের জন্য হুমকিস্বরূপ, ব্যক্তিক ও সামষ্টিক জীবনের মধ্যে সংঘর্ষ কি কি, এবং উৎপাদন ও ভোগের সুতীব্র চক্র কীভাবে চলে। Allen 1982। Bowen-Moore 1989, p. 119। Kristeva 2001, p. 48। Lovett 2018। Grunenberg 2017, p. 3। Yar ২০১৮। Fry ২০০৯। d'Entreves ২০১৪। Berkowitz ২০১২। Lefort ২০০২। স্ট্যানফোর্ড এনসাইক্লোপিডিয়া অফ ফিলোসফিতে Maurizio Passerin d'Entreves কর্তৃক "Hannah Arendt" ভুক্তি Arendt, Hannah. The Human Condition. 2nd ed. Chicago: University of Chicago, 1998. "Hannah Arendt" — Majid Yar, ইন্টারনেট এনসাইক্লোপিডিয়া অফ ফিলোসফি, আইএসএসএন ২১৬১-০০০২, ১০ সেপ্টেম্বর ২০২৪।
হামিশ বেনেট

হামিশ কাইল বেনেট (জন্ম: ২২ জানুয়ারি, ১৯৮৭) তিমারু এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিচ্ছেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, নিচের সারিতে বামহাতে ব্যাটিং করে থাকেন হামিশ বেনেট। ঘরোয়া প্রথম-শ্রেণীর ক্রিকেট প্রতিযোগিতায় ক্যান্টারবারির প্রতিনিধিত্ব করছেন তিনি। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় নিউজিল্যান্ড দলের অন্যতম সদস্য ছিলেন তিনি। অক্টোবর, ২০১০ সালে বাংলাদেশের বিপক্ষে প্রথমবারের মতো একদিনের আন্তর্জাতিকে অংশ নেন। ঐ খেলায় তিনি সেরা বোলার হিসেবে ৩ উইকেট দখল করেন। তা স্বত্ত্বেও বাংলাদেশ দল ৯ রানে স্মরণীয় জয় পায়। পরের মাসে ভারতের বিপক্ষে তার টেস্ট অভিষেক হয়। ঐ টেস্টটি অবশ্য ড্রয়ে পরিণত হয়েছিল। প্রথম ইনিংসে ১৫ ওভার বোলিং করলেও উইকেট লাভে ব্যর্থ হন। দ্বিতীয় ইনিংসে আঘাতের কারণে তিনি বোলিং করতে পারেননি। "Players / New Zealand / Hamish Bennett"। Cricinfo।  "New Zealand in Bangladesh ODI Series - 4th ODI, 2010/11 season"। Cricinfo।  "New Zealand in India Test Series - 1st Test, 2010/11 season"। Cricinfo।  "Martin five sparks stunning turnaround"। Cricinfo।  জ্যাকব ওরাম ব্রেন্ডন ম্যাককুলাম নিউজিল্যান্ড জাতীয় ক্রিকেট দল ২০১০-১১ নিউজিল্যান্ড ক্রিকেট দলের বাংলাদেশ সফর
নাইট্রিক অ্যাসিড

নাইট্রিক অ্যাসিড (HNO3), যা একুয়া ফর্টিস এবং স্পিরিট অফ নাইটার নামে পরিচিত, একটি ক্ষয়কারী খনিজ অ্যাসিড। যৌগটি বিশুদ্ধ অবস্থায় বর্ণহীন, পুরাতন এসিড হলুদাভ রঙ ধারণ করে কারণ এটা ভেঙে নাইট্রোজেনের অক্সাইড এবং পানি তৈরি করে। বাণিজ্যিক ভাবে উৎপন্ন নাইট্রিক এসিডের ঘনত্ব ৬৮%। যখন নাইট্রিক অ্যাসিডের ঘনত্ব ৮৬% এর বেশি হয় তখন একে "'ধূমায়িত নাইট্রিক অ্যাসিড "' বলে। নাইট্রোজেন ডাই অক্সাইডের উপস্থিতির ভিত্তিতে ধূমায়িত নাইট্রিক এসিড সাদা এবং লাল দুই ভাগে ভাগ করা হয়। ৯৫% এর বেশি ঘনত্বের নাইট্রিক এসিড নাইট্রেশান বিক্রিয়ার প্রধান রিএজেন্ট হিসেবে ব্যবহৃত হয়। নাইট্রিক অ্যাসিড সাধারণত দৃঢ় জারন উপাদান হিসেবে ব্যবহৃত হয়। বিজ্ঞানী জাবির ইবনে হাইয়ান সর্ব প্রথম নাইট্রিক এসিড তৈরী করেন। নাইট্রোজেন অক্সাইডের (NO2) সাথে জলের বিক্রিয়ায় নাইট্রিক এসিড তৈরী হয়। 3 NO2 + H2O → 2 HNO3 + NO সাধারণত এই বিক্রিয়ার মাধ্যমে উৎপাদিত নাইট্রিক অক্সাইড পুনরায় বাতাসের অক্সিজেন দ্বারা জারিত হয়ে নাইট্রোজেন ডাই অক্সাইড তৈরি করে। হাইড্রোজেন পার অক্সাইড এর মধ্যে নাইট্রোজেন চালনা করলে এসিড উৎপন্ন হয়। 2 NO2 + H2O2 → 2 HNO3 বাণিজ্যিক নাইট্রিক এসিড দ্রবণে ৫২%-৬৮% নাইট্রিক এসিড থাকে। জার্মান রসায়নবিদ উইলহেলম অস্টওয়াল্ডের নামানুসারে নাইট্রিক এসিড উৎপাদন প্রক্রিয়াকে বলা হয় অস্টওয়াল্ড প্রক্রিয়া। এই প্রক্রিয়ায় অনাদ্র অ্যামোনিয়া প্লাটিনাম-রোডিয়াম সংকর প্রভাবকের এর উপস্থিতিতে ৫০০K তাপ ও ৯bar চাপে জারিতে হয়ে নাইট্রিক অক্সাইড তৈরি করে। 4 NH3 (g) + 5 O2 (g) → 4 NO (g) + 6 H2O (g) (ΔH = 905.2 kj) হেবার পদ্ধতি তে উৎপাদিত শুষ্ক ও বিশুদ্ধ অ্যামোনিয়া প্রথমে উত্তপ্ত বাতাসের সাথে 1:7.5 আয়তনিক অনুপাতে মিশ্রিত হয় এই মিশ্রণকে ধূলিকণা মুক্ত করে উত্তপ্ত Pt-Rh তারজালি অনুঘটকের মধ্যে অতি দ্রুত পাঠালে ( সংস্পর্শ সময় = 1ms) অক্সিজেনের সাথে বিক্রিয়ায় অ্যামোনিয়া নাইট্রিক অক্সাইডে জারিত হয়। 2 NO (g) + O2 (g) → 2 NO2 (g) (ΔH = −114 kJ/mol) এটা জলশোষণের দ্বারা নাইট্রিক এসিড ও নাইট্রিক অক্সাইড তৈরি করে। 3 NO2 (g) + H2O (l) → 2 HNO3 (aq) + NO (g) (ΔH = −117 kJ/mol) নাইট্রিক অক্সাইড পুনরায় চক্রে ফিরে এসে নাইট্রিক এসিডে পরিণত হয়। 4 NO2 (g) + O2 (g) + 2 H2O (l) → 4 HNO3 (aq) জলীয় HNO3 কে পাতনের মাধ্যমে গাঢ় নাইট্রিক এসিডে রূপান্তরিত করা যায়। গাঢ় H2SO4 এর সাথে জলবিয়োজনে ৯৮% গাঢ় নাইট্রিক এসিড পাওয়া যায়। সার কারখানায়। নাইট্রোগ্লিসারিন, TNT etc, বিস্ফোরক পদার্থ প্রস্তুতিতে। খনি হতে মূল্যবান ধাতু। সোনা আহরণে। রকেট জ্বালানিতে। বৈদ্যুতিক সেল তৈরিতে। সেলুলয়েড, কৃত্রিম রং, কৃত্রিম সিল্ক প্রস্তুতিতে। "NIOSH Pocket Guide to Chemical Hazards #0447" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "nitric acid_msds"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bell, R. P. (১৯৭৩), The Proton in Chemistry (2nd সংস্করণ), Ithaca, NY: Cornell University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zumdahl, Steven S. (২০০৯)। Chemical Principles 6th Ed.। Houghton Mifflin Company। পৃষ্ঠা A22। আইএসবিএন 978-0-618-94690-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) NIOSH Pocket Guide to Chemical Hazards National Pollutant Inventory – Nitric Acid Fact Sheet Calculators: surface tensions ওয়েব্যাক মেশিনে আর্কাইভকৃত ২২ ফেব্রুয়ারি ২০২০ তারিখে, and densities, molarities and molalities ওয়েব্যাক মেশিনে আর্কাইভকৃত ২২ ফেব্রুয়ারি ২০২০ তারিখে of aqueous nitric acid
ডিজুস

ডিজুস (ডিজিটাল জুস এর সংক্ষিপ্ত) হচ্ছে টেলিনর কোম্পানির যুবভিত্তিক মোবাইল ফোন প্লান। এটি বাংলাদেশ, নরওয়ে, সুইডেন, ইউক্রেন, মালয়েশিয়া, নিউজিল্যান্ড, থাইল্যান্ড ও হাঙ্গেরিতে চালু ছিল। বর্তমানে পাকিস্তান ও মন্টিনিগ্রোতে এর পরিসেবা চালু আছে। এর ওয়েবসাইট তথ্য অনুযায়ী ১২ মিলিয়ন গ্রাহক নিয়ে ডিজুস বর্তমানে বিশ্বের ২য় যুবভিত্তিক মোবাইল অপারেটরের স্থান দখল করে আছে। ডিজুস ২০০৩ সালে প্রথম নরওয়ে এবং হাঙ্গেরিতে চালু করা হয়। এরপর ২০০৪ সালে ইউক্রেনে, ২০০৫ সালে বাংলাদেশে, ২০০৬ সালে পাকিস্তানে এবং ২০০৮ সালে মন্টেনিগ্রোতে চালু হয়। ২০০৫ সালের ১৪ এপ্রিল বাংলা নববর্ষের দিন গ্রামীণ ফোন বাংলাদেশের গ্রাহকদের জন্য ডিজুস প্যাকেজটি চালু করে। ২০০৭ সালের ১৪ এপ্রিল ডিজুস এর পুরাতন লোগো বাতিল করে এর আন্তর্জাতিক ব্রান্ড লোগো চালু করে। ডিজুস বাংলাদেশে রক ব্যান্ড অনুসন্ধানের জন্য ডিরকস্টার নামে একটি ট্যালেন্ট হান্ট শো চালূ করে। পাওয়ারসারজ চ্যাম্পিয়ন হয় । টেলিনর গ্রুপ অব পাকিস্তান কর্তৃক ২০০৬ সালের অক্টোবরে ডিজুস প্যাকেজটি চালু করা হয়। এটি বর্তমানে পাকিস্তানের চতুর্থ বৃহত্তম মোবাইল নেটওয়ার্ক। [১] ডিজুস ওয়েব্যাক মেশিনে আর্কাইভকৃত ২৫ ফেব্রুয়ারি ২০১৫ তারিখে গ্রামীণ ফোন ডিজুস গ্লোবাল ওয়েবসাইট ডিজুস বাংলাদেশ ডিজুস হাঙ্গেরি ডিজুস মন্টেনিগ্রো ডিজুস নরওয়ে ডিজুস পাকিস্তান ডিজুস সুইডেন[স্থায়ীভাবে অকার্যকর সংযোগ] ডিজুস ইউক্রেন ওয়েব্যাক মেশিনে আর্কাইভকৃত ২১ আগস্ট ২০২০ তারিখে
ধ্রুবস্বামিণী

ধ্রুবস্বামিণী বা ধ্রুবদেবী গুপ্ত সম্রাট রামগুপ্ত ও দ্বিতীয় চন্দ্রগুপ্তের পত্নী ছিলেন। ১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত নাট্যদর্পণ নামক একটি সংস্কৃত গ্রন্থ থেকে বিশাখদত্ত রচিত দেবীচন্দ্রগুপ্ত নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত শৃঙ্গারপ্রকাশ ও সরস্বতীকণ্ঠাভরণ নামক দুইটি গ্রন্থ থেকে দেবীচন্দ্রগুপ্ত নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত হর্ষচরিতের একটি ছোট টীকা থেকে দেবীচন্দ্রগুপ্ত নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে দেবীচন্দ্রগুপ্ত নাটকের বক্তব্য বোঝা সম্ভব হয়েছে। দেবীচন্দ্রগুপ্ত নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন। যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে মহাদেবী ধ্রুবদেবী এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে। Agrawal, Ashvini (১৯৮৯)। Rise and fall of the imperial Guptas। Motilal Banarsidass। আইএসবিএন 978-81-208-0592-7। সংগ্রহের তারিখ ২৯ অক্টোবর ২০১২।  Mahajan, V.D. (1960, reprint 2007) Ancient India, New Delhi: S. Chand, আইএসবিএন ৮১-২১৯-০৮৮৭-৬, p.467 Jain, Kailash Chand। "Malwa Through the Ages, from the Earliest Times to 1305 A.D (Google eBook)"। https://books.google.co.in। Motilal Banarsidass। সংগ্রহের তারিখ ২৬ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) Vasubandhu, Stefan Anacker। "Seven Works of Vasubandhu, the Buddhist Psychological Doctor (Google eBook)"। https://books.google.co.in। Motilal Banarsidass। সংগ্রহের তারিখ ২৬ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) Sharma, Tej Ram। "A Political History of the Imperial Guptas: From Gupta to Skandagupta"। https://books.google.co.in। Concept Publishing Company। সংগ্রহের তারিখ ২৬ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) "Mnaabr"। http://mnaabr.com/vb/showthread.php?p=106233।  |ওয়েবসাইট= এ বহিঃসংযোগ দেয়া (সাহায্য)
কাজিবাছা নদী

কাজীবাছা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭২১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাজিবাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৭। কাজীবাছা নদীটি বাংলাদেশের খুলনা জেলার বটিয়াঘাটা উপজেলায় অবস্থিত। নদীটি খুলনা শহরের দাকোপ উপজেলা, কয়রা উপজেলা এবং মংলা বন্দরের সাথে যোগাযোগের নৌ রূট হিসেবে ব্যবহৃত হয়। কাজীবাছা নদী বটিয়াঘাটা উপজেলাকে দুই ভাগে বিভক্ত করেছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) বাংলাদেশ জাতীয় তথ্য বাতায়ন ওয়েব্যাক মেশিনে আর্কাইভকৃত ১০ এপ্রিল ২০১৭ তারিখে, খুলনা বিভাগ বটিয়াঘাটার ইতিকথা ওয়েব্যাক মেশিনে আর্কাইভকৃত ৪ মার্চ ২০১৬ তারিখে, খুলনা নিউজ
অমানুষ ২

অমানুষ ২ ১৪ এপ্রিল ২০১৫ তারিখে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি তামিল চলচ্চিত্র নান এর বাংলা সংস্করণ। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন সোহম চক্রবর্তী, পায়েল সরকার ও অনিন্দ চ্যাটার্জি। সোহম চক্রবর্তী - রাঘু পায়েল সরকার - রিয়া অনিন্দ্যম চ্যাটার্জি - অশোক রাজেশ শর্মা - সুরিজত সেন - সুরেশ সকল গানের গীতিকার প্রসেন; সকল গানের সুরকার অরিন্দ্যম চ্যাটার্জি। "Amanush 2 to be a poila baisakh release"। gomolo.com। ১৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৫।  "Soham, Payel and Rajib talk about their film Amanush 2"। Ei Samay। সংগ্রহের তারিখ ১৫ এপ্রিল ২০১৫।  ইন্টারনেট মুভি ডেটাবেজে অমানুষ ২ (ইংরেজি)